นักธุรกิจเมียนมาใจป้ำ เช่าฮ. นิมนต์พระ โปรยน้ำมนต์ไล่โควิด-19 (คลิป)
แห่แชร์คลิปนักธุรกิจเมียนมาใจป้ำ เช่าฮ. นิมนต์พระสงฆ์สวดมนต์ โปรยน้ำมนต์ไล่โควิด-19เมื่อวันที่ 19 มี.ค. 63 ผู้สื่อข่าวรายงานว่า นายอัครเดช ตาสะหลี นักธุรกิจชาวไทยที่ข้ามไปทำธุรกิจในฝั่งเมียนมา ได้โพสต์คลิปวิดีโอลงเฟซบุ๊กส่วนตัว Aukaradej Tasalee โดยระบุว่า นักธุรกิจในเมียนมาได้รวมตัวกันออกค่าใช้จ่ายในการเช่าเฮลิคอปเตอร์เอกชน และประสานทางการเมียนมา ขอนำพระเกจิอาจารย์ระดับประเทศของเมียนมา จำนวน 3 รูป ขึ้นโปรยน้ำมนต์ให้คุ้มครองชาวเมียนมาพ้นจากภัยร้ายโรคโควิด-19โดยเริ่มตั้งแต่วานนี้ (18 มี.ค.) ซึ่งประชาชนที่ทราบข่าวต่างดีใจแสดงความชื่นชม เนื่องจากชาวเมียนมามีความเชื่อในพุทธศาสนา ว่าไม่มีอะไรที่จะขอได้มากไปกว่าสิ่งศักดิ์สิทธิ์ช่วยคุ้มครองคนเมียนมาให้กลับมามีความสุขได้เท่าวิธีนี้แล้วส่วนสถานการณ์โควิด-19 ในเมียนมา ทางรัฐบาลเผยว่า ยังไม่พบผู้ติดเชื้อโควิด-19 แต่หลายสำนักข่าว รวมทั้งวงการพระสงฆ์ทั่วประเทศอ้างว่า มีผู้เสียชีวิต 5 ราย จากการติดเชื้อโควิด-19.(ดูคลิป คลิกที่นี่)
แห่แชร์คลิปนักธุรกิจเมียนมาใจป้ำ เช่าฮ. นิมนต์พระสงฆ์สวดมนต์ โปรยน้ำมนต์ไล่โควิด-19 
โควิด-19,ไวรัสโคโรนา,ไวรัสโคโรน่า,ไวรัสอู่ฮั่น,อัครเดช ตาสะหลี,ข่าวทั่วไป